এক দিকে যখন বিজেপি-র বিরুদ্ধে আন্দোলনে নেমেছে রাজ্যের শাসক দল, তখন রাজ্যের বিভিন্ন প্রান্ত তৃণমূল কংগ্রেসের ছাত্র সংগঠনের সংঘর্ষে উত্তপ্ত হয়ে উঠল। পূর্ব মেদিনীপুরের পাঁশকুড়ার পরে তৃণমূল ছাত্র পরিষদের সংঘর্ষকে ঘিরে রীতি মতো বোমাবাজি হল হুগলির চাপাডাঙায়। যার জেরে আহত হয়েছেন তিন জন সিভিক ভলান্টিয়ার-সহ পাঁচ পুলিশকর্মী। 
মনোনয়ন তোলাকে কেন্দ্র করে হুগলির চাপাডাঙার রবীন্দ্র মহাবিদ্যালয়ে এ দিন সকাল থেকেই উত্তেজনা ছড়ায়। মূলত তারকেশ্বর পুরসভার চেয়ারম্যান স্বপন সামন্তের গোষ্ঠীর সঙ্গে ভাইস-চেয়ারম্যান উত্তম কুন্ডুর গোষ্ঠীর ছাত্রদের এ দিন সংঘর্ষ বাঁধে। শুরু হয় বোমাবাজি, সঙ্গে বাঁশ-লাঠি নিয়ে মারামারি।
আরও পড়ুন
নেত্রীর নির্দেশ বুঝতে ভুল! বিজেপি নয়, রাজ্যে তৃণমূল বনাম তৃণমূল, দেখুন ভিডিও
 
পরিস্থিতি নিয়ন্ত্রণে আনতে ঘটনাস্থলে আসে বিশাল পুলিশ বাহিনী। তখনই বোমার আঘাতে আহত হন পাঁচ পুলিশকর্মী। সংবাদমাধ্যমের দুই কর্মীও আহত হন। এই ঘটনায় মোট কুড়ি জন ছাত্রকে আটক করেছে পুলিশ।
দেখুন ভিডিও ১

দেখুন ভিডিও ২